b'\n_START_ARTICLE_\nKomisija za odnose s Slovenci v zamejstvu in po svetu Dr\xc5\xbeavnega zbora Republike Slovenije\n_START_PARAGRAPH_\nKomisija za odnose s Slovenci v zamejstvu in po svetu je komisija Dr\xc5\xbeavnega zbora Republike Slovenije.\n_START_SECTION_\nDelovanje\n_START_PARAGRAPH_\n\xc2\xbbKomisija spremlja in obravnava problematiko avtohtonih slovenskih narodnih manj\xc5\xa1in v zamejstvu in Slovencev po svetu ter s tem povezano usmerjanje finan\xc4\x8dne podpore za Slovence v zamejstvu in po svetu. Spremlja in skrbi za izvajanje resolucije o polo\xc5\xbeaju avtohtonih slovenskih manj\xc5\xa1in v sosednjih dr\xc5\xbeavah in s tem povezanimi nalogami dr\xc5\xbeavnih in drugih dejavnikov Republike Slovenije ter vzdr\xc5\xbeuje redne stike s predstavniki Slovencev v zamejstvu in po svetu. Dr\xc5\xbeavnemu zboru poro\xc4\x8da o pomembnih zadevah s tega podro\xc4\x8dja ter pripravlja predloge sklepov in odlo\xc4\x8ditev ter obve\xc5\xa1\xc4\x8da pristojna delovna telesa dr\xc5\xbeavnega zbora o zadevah, ki se nana\xc5\xa1ajo na posamezne predloge zakonov in drugih aktov v zvezi s Slovenci v zamejstvu in po svetu. Komisija Dr\xc5\xbeavnega zbora Republike Slovenije za odnose s Slovenci v zamejstvu in po svetu sodeluje z Odborom za zunanjo politiko pri obravnavi zunanjepoliti\xc4\x8dne problematike, ki zadeva tudi Slovence v zamejstvu in po svetu, razpravlja o pobudah in predlogih, ki jih v skladu s poslovnikom dr\xc5\xbeavnega zbora po\xc5\xa1iljajo dr\xc5\xbeavnemu zboru organizacije Slovencev v zamejstvu in po svetu, hkrati pa sodeluje z drugimi dr\xc5\xbeavnimi organi na podro\xc4\x8dju odnosov s Slovenci v zamejstvu in po svetu.\xc2\xab'